hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հովհաննիսյանը հանդիսանում է Շտապ օգնության աշխատակից, գնդում հայտնվել է 2016 թվականի հուլիսին: Հարցաքննության ժամանակ պատմեց, որ գնդի տարածքում հերթապահ է եղել, ասել են՝ վիրավոր կա, մտեք։
Շտապ օգնության աշխատակիցը ոստիկան Գագիկ Մկրտչյանին գնդի տարածքում չի տեսել, այլ՝ հիվանդանոցում, սակայն չի հաղորդակցվել նրա հետ։
Մեղադրող դատախազ Արթուր Չախոյանը դատարանին միջնորդեց հրապարակել տուժողի նախաքննականա ցուցմունքները, նշելով, որ ցուցմունքներում էական հակասություններ կան: Միջնորդությունը բավարարվեց:
Նախաքննական ցուցմունքում տուժողը նշել է, որ տարածքում տեսել է բենզինով լցված սպիտակ շշեր, ինչպես նաև վեց ոստիկանների, որոնց խմբի անդամները պատանդ էին վերցրել, այդ թվում՝ Օսիպյանին և Եղիազարյանին։ Հովհաննիսյանին նախաքննության ընթացքում ցույց են տվել «Սասնա Ծռեր» անդամների լուսանկարները, ինչից հետո նա սկսել է նկարագրել, թե յուրաքանչյուրն ինչպես են իրենց դրսևորել։
«Պավել Մանուկյանը խմբի ղեկավար էր, նա մշտապես զինված էր, ղեկավարում էր խմբի մյուս անդամների գործողությունները։ Տիգրան Մանուկյանը նույնպես զինված էր, որքանով ինձ մոտ տպավորվել է՝ Տիգրանը քչախոս էր։ Ես հերթապահության ժամանակ գտնվում էի նույն հարկում, բայց ինձ չէին թողնում լինեի պատանդների հետ։ Սերգեյ Կյուրեղյանին տեսել եմ առաջին հերթապահության ժամանակ միայն։ Արամ Հակոբյանին տեսել եմ, երբ խոսում է Նիկոլ Փաշինյանի հետ։ Սմբատ Բարսեղյանն ակտիվ անձնավորություն էր, ով ինձ ասում էր, որ հսկում է գնդի շենքերի տանիքները: Նա ուներ գնդակային վիրավորում, վնասվածք, ես իր վերքը մշակել եմ։ Սմբատն ինձ պատմել է, որ գունդը զավթելուց իր ուղղությամբ կրակել են, ինքն էլ է կրակել»,- նախաքննական իր ցուցմունքում հայտնել էր Հովհաննիսյանը։
Հարցաքննության ավարտին տուժող Հովհաննես Հովհաննիսյանը չառարկեց, որ խմբի անդամների նկատմամբ համաներում կիրառվի:
Ավարտված համարելով տուժողի հարցաքննությունը, դատարանի հայտարարեց, որ հաջորդ նիստին դատարանը քայլեր կձեռնարկի և նիստերի դահլիճում կհրապարակվի Վահրամ Տեփանոսյանի մատնանշած փաստերն ու տեսանյութն այն մասին, որ որդին սպանվել է ոչ թե «Սասնա Ծռեր» խմբավորման կողմից, այլ՝ ոստիկանների:
Դատական նիստն ավարվեց: Քրեական գործի քննությունը կշարունակվի ապրիլի 10-ին:
Հավելենք, որ նիստին զուգահետ դատարանի դիմաց բողոքի ակցիա էր տեղի ունենում: «Սասնա Ծռեր» համակիրները բողոքում էին դատարանի որոշման դեմ և պահանջում վերանայել այն: Դատարանը, պայմանավորված նախորդ նիստի ժամանակ որոշ համակիրների դրսևորած վարքագծով, որոշում էր կայացրել նիստը շարունակել դռնփակ ռեժիմով:
Հիշեցնենք, որ Երևան քաղաքի ընդհանուր իրավասության դատարանի Շենգավիթի նստավայրում այսօր շարունակվում էր «Սասնա Ծռեր 2» քրեական գործի քննությունը՝ 10 ամբաստանյալներով: Նրանցից 8-ն այս պահին ազատության մեջ են. նրանց խափանման միջոց կալանքը փոխարինվել է գրավով, ստորագրությամն կամ անձնական երաշխավորությամբ: Անազատության մեջ են գտնվում Սմբատ Բարսեղյանը և Արմեն Բիլյանը: Նրանց է վերագրվում ՊՊԾ գնդում 3 ոստիկանների սպանությունը:
Նախորդ նյութը«Սարի թաղ»-ի գործը չի վերաբացվի․ կասեցման դեմ բողոքը մերժվել է
Հաջորդ նյութըՆիկոլ Փաշինյանը ցուցմունք տվեց դատարանում
Դատավոր Բորիս Բախշյանն արդարացվեց
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Նենսի Փելոսին, կոնգրեսականները և Եղիշե Կիրակոսյանը քննարկել են Ադրբեջանի կողմից մարդու իրավունքների խախտումները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.